text: mandolinjern
  
  publiceret: 2015-12-02 14:27:14+01:00
  Mandolinjern, redskab til at snitte grønsager med, en form for rivejern, der ofte har flere udskiftelige og justerbare skær til at variere formen og tykkelsen på snitterne; det kan også være forsynet med en 'slæde' til fastholdelse af grønsagen under snitningen.
  Fra professionelle køkkener har mandolinjernet vundet indpas i almindelige husholdningskøkkener. Det giver mulighed for bl.a. at rive meget tynde og ensartede grønsagsskiver.